શહેર તાલુકા પોલીસ સ્ટેશન વિસ્તારમાં 181 અભયમમાં ફરજ બજાવતા લતાબેન ચૌધરીની એક યાદીમાં જણાવ્યા પ્રમાણે ગત તારીખ 3ના રોજ પાંચમું નોરતું હતું ત્યારે તેઓ પોતાની ફરજ ઉપર હાજર હોય તેઓને એક કોલ આવ્યો હતો જેમાં ફોન કરનાર કોઈ યુવતી હતી અને તેણીને અમુક છોકરાઓ હેરાન કરતા હોય પજવણી કરતા હોય જેથી મદદ માંગતા તેઓ કાલાવડ રોડ કોસ્મો ચોકડી પાસે તાબડતોબ  દોડી ગયા હતા ત્યારે ત્યાં છ જેટલી યુવતીઓ હાજર હતી તેઓની સાથે વાતચીત કરતા તેઓએ એવું જણાવ્યું હતું કે તે સહેલીઓ રાસ ગરબામાંથી છૂટીને ઘરે જતી હતી ત્યારે બાઈક લઈને પાંચેક છોકરાઓએ તેમનો પીછો શરૂ કર્યો હતો યુવતીઓ વાહન ધીમું પાડે તો પોતે પણ ધીમું પાડતા અને યુવતીઓ ફાસ્ટ ચલાવે તો તેઓ પણ બાઈક ફાસ્ટ ચલાવતાંતા ક્યારેક સાથે કરીને અપશબ્દો પણ બોલતા હોય ગભરાઈ જતા અંતે 181માં જાણ કરી હતી જો કે આ દરમિયાન 5 પૈકી જે 2 નબીરાઓ છેડતી કરતા હતા તે બંને ભાગી ગયા હોવાથી અન્ય હાજર 3 છોકરાઓને નામઠામ પૂછીને મોબાઈલ નંબર મેળવી તેઓને પણ પરત બોલાવ્યા હતા તેઓને પૂછતાછ કરતા પોતે આવું કઈ કર્યું જ નહિ હોવાનું રટણ રટતા હતા પરંતુ યુવતીઓ આ છોકરાઓની હરકતથી ડઘાઈ ગઈ હોય તેઓ ફરિયાદ નોંધાવવા ઇચ્છતી હોવાથી તમામ પાંચેય નબીરાઓને તાલુકા પોલીસ સ્ટેશને લઇ જવામાં આવ્યા હતા ત્યાં પોલીસ અધિકારીઓએ આગવીઢબે પૂછપરછ કરતા  તેઓ પોપટ બની ગયા હતા અને પોતે પોતાની ભૂલ સ્વીકારી લીધી હતી અને કરગરવા લાગ્યા હતા તપાસ કરતા તેઓ કોલેજમાં અભ્યાસ કરતા હોય હવે આવી બીજી વખત ભૂલ નહિ થાય તેવી બાહેંધરી આપતા માત્ર અરજી આપી યુવતીઓએ આ નબીરાઓને માફ કરી જવા દીધા હતા આમ 181ની ટીમે વધુ એક વખત યુવતીઓની વહારે દોડી આવી મોટી ઘટના બનતા અટકાવી હતી.